CELEX: 32015R2174
Language: hu
Date: 2015-11-24 00:00:00
Title: A Bizottság (EU) 2015/2174 végrehajtási rendelete (2015. november 24.) az európai környezeti-gazdasági számlákról szóló 691/2011/EU európai parlamenti és tanácsi rendelet szerint a környezeti áruk és szolgáltatások tájékoztató jellegű gyűjteményéről, az európai környezeti-gazdasági számlákra és módokra vonatkozó adattovábbítás formátumáról, a minőségi jelentések felépítéséről és gyakoriságáról (EGT-vonatkozású szöveg)

25.11.2015   
            
            
               HU
            
            
               Az Európai Unió Hivatalos Lapja
            
            
               L 307/17
            
         A BIZOTTSÁG (EU) 2015/2174 VÉGREHAJTÁSI RENDELETE
   (2015. november 24.)
   az európai környezeti-gazdasági számlákról szóló 691/2011/EU európai parlamenti és tanácsi rendelet szerint a környezeti áruk és szolgáltatások tájékoztató jellegű gyűjteményéről, az európai környezeti-gazdasági számlákra és módokra vonatkozó adattovábbítás formátumáról, a minőségi jelentések felépítéséről és gyakoriságáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai környezeti-gazdasági számlákról szóló, 2011. július 6-i 691/2011/EU európai parlamenti és tanácsi rendeletre (1) és különösen annak 3. cikke (5) bekezdésére, 6. cikke (2) bekezdésére és 7. cikke (3) bekezdésére,
   mivel:
   
               (1)
            
            
               A 691/2011/EU rendeletben foglaltak szerint létrehozott európai környezeti-gazdasági számlák moduláris felépítésűek, a környezeti áruk és szolgáltatások ágazatának számlamodulja pedig az V. mellékletben található.
            
         
               (2)
            
            
               A Bizottság 2015. december 31-ig létrehozza azon környezeti áruk és szolgáltatások és gazdasági tevékenységek tájékoztató jellegű gyűjteményét, amelyeknek az V. melléklet hatálya alá kell kerülniük.
            
         
               (3)
            
            
               A tagállamok a statisztikai adatokat a 691/2011/EU rendelet 6. cikke szerint a Bizottság által meghatározandó megfelelő technikai formátumban, elektronikusan továbbítják. Az adatok és metaadatok cseréjével és megosztásával kapcsolatos statisztikai és technikai szabványokra vonatkozó statisztikai adat- és metaadatcsere (SDMX) kezdeményezést a Nemzetközi Fizetések Bankja, az Európai Központi Bank, a Bizottság (Eurostat), a Nemzetközi Valutaalap, a Gazdasági Együttműködési és Fejlesztési Szervezet (OECD), az ENSZ és a Világbank indította útjára. Az SDMX statisztikai és technikai szabványokat biztosít a hivatalos statisztikai adatok cseréje vonatkozásában. E szabványokkal összhangban technikai formátumot kell bevezetni. E formátumok végrehajtásának módjáról a tagállamoknak iránymutatást kell kapniuk e rendelet követelményeinek megfelelően. Ezen iránymutatást a Bizottságnak (Eurostat) a tagállamokkal szoros együttműködésben kell létrehoznia az európai statisztikai rendszerben.
            
         
               (4)
            
            
               A 691/2011/EU rendelet hatálya alá tartozó statisztikához kapcsolódó adatok cseréjére és továbbítására vonatkozó egységes szabvány alkalmazása pozitívan járulna hozzá az üzleti folyamatok integrációjához e statisztikai területen.
            
         
               (5)
            
            
               A 691/2011/EU rendelet 7. cikkének (2) bekezdése szerint a tagállamok a továbbított adatok minőségéről jelentést nyújtanak be a Bizottság (Eurostat) részére.
            
         
               (6)
            
            
               A 691/2011/EU rendelet 7. cikkének (3) bekezdése szerint a Bizottság végrehajtási jogi aktusokat fogad el az adatok minőségéről szóló jelentések szabályai, szerkezete és gyakorisága meghatározása céljából.
            
         
               (7)
            
            
               Az ebben a rendeletben előírt intézkedések összhangban állnak az Európai Statisztikai Rendszer Bizottságának véleményével,
            
         ELFOGADTA EZT A RENDELETET:
   1. cikk
   A környezeti áruk és szolgáltatások és gazdasági tevékenységek tájékoztató jellegű gyűjteménye
   A környezeti áruk és szolgáltatások és gazdasági tevékenységek tájékoztató jellegű gyűjteményét a mellékletben foglaltak szerint kell létrehozni.
   2. cikk
   Az adatátvitel technikai formátuma
   A tagállamok SDMX megfelelő adatformátumok alkalmazásával rendelkezésre bocsátják a 691/2011/EU rendelet által előírt adatokat. A Bizottság (Eurostat) biztosítja az e formátumokkal kapcsolatos részletes dokumentációhoz való hozzáférést.
   3. cikk
   A minőségi jelentések szabályai, szerkezete és gyakorisága
   (1)   A tagállamok évente, a 691/2011/EU rendelet I–VI. mellékletének 4. szakaszában meghatározott benyújtási határidőknek megfelelően a Bizottság (Eurostat) rendelkezésére bocsátják a szóban forgó rendelet szerint továbbított adatok minőségéről szóló jelentést.
   (2)   A minőségi jelentéseknek az alábbi információkat kell tartalmazniuk:
   
               a)
            
            
               a 691/2011/EU rendelet szerint továbbított adatokhoz felhasznált források minősége;
            
         
               b)
            
            
               az alapvető statisztikában tett kiigazítások, az eredményeknek a számlákkal kapcsolatos fogalmakkal és meghatározásokkal való összehangolása és egyéb módszertani indokok céljából;
            
         
               c)
            
            
               statisztikai forrásokból közvetlenül nem lehívható adatok becslése és összeállítása;
            
         
               d)
            
            
               a módszertanban vagy adatforrásokban bekövetkezett változásokból eredő, az idősorokban található törések és annak biztosítása érdekében tett lépések, hogy az idősorok a lehető legnagyobb mértékben összehasonlíthatóak legyenek.
            
         4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 192., 2011.7.22., 1. o.
   
   
      MELLÉKLET
      A 691/2011/EU rendelet V. melléklete egységes alkalmazásának elősegítése érdekében e melléklet meghatározza a környezeti áruk és szolgáltatások és gazdasági tevékenységek tájékoztató jellegű gyűjteményét. A gyűjtemény a környezeti áruk és szolgáltatások és gazdasági tevékenységek jegyzékét tartalmazza.
      Az áruknak, szolgáltatásoknak és gazdasági tevékenységeknek nemzeti szinten relevánsnak kell lenniük. Az alábbi szempontok használhatóak a nemzeti relevancia becsléséhez:
      
                  a)
               
               
                  az árutermelés és szolgáltatásnyújtás, valamint a gazdasági tevékenységek statisztikailag jelentős szerepet töltenek be az adott országban,
               
            
                  b)
               
               
                  léteznek adatforrások az áruk, szolgáltatások és gazdasági tevékenységek becslésére vonatkozóan.
               
            A tájékoztató jellegű gyűjtemény nem teljes és nem zárja ki azt, hogy létezhetnek nemzeti szinten releváns egyéb környezeti áruk, szolgáltatások és gazdasági tevékenységek.
      
         Környezeti áruk és szolgáltatások
      
      
                  —
               
               
                  Ökológiai mezőgazdasági (növény- és állatállomány) és akvakultúra-termékek és kapcsolódó szolgáltatások,
               
            
                  —
               
               
                  Tűzifa, egyéb fa, amennyiben megfelel a fenntarthatósági intézkedéseknek,
               
            
                  —
               
               
                  A bányászati telephelyek szolgáltatásainak rehabilitációja,
               
            
                  —
               
               
                  Belvíz összegyűjtését célzó szolgáltatások a felszín alatti víz szennyeződésének megakadályozása érdekében,
               
            
                  —
               
               
                  Elektromos és erőforrás-hatékonyabb szállítóberendezések, kipufogócsövek és alkatrészeik (részecskeszűrők is),
               
            
                  —
               
               
                  Szennyezőanyagok elemzését, gázok és folyadékok szűrését és tisztítását szolgáló eszközök, gépek és készülékek,
               
            
                  —
               
               
                  Víztisztító aknák, szennyfogó kosár és hasonló termékek a csővezetékben való vízszűréshez, szennyvíztisztításhoz használt szivattyúk, szennyvízgyűjtéshez és szennyvízcsatorna-tisztításhoz használt járművek, vízszűréshez használt aktív szén,
               
            
                  —
               
               
                  Szennyvíztisztító telepeken és vízgazdálkodáshoz használt csövek és csővezetékek,
               
            
                  —
               
               
                  Zsákok és zacskók a műanyag zsákok felváltása céljából, hulladéktároláshoz és -szállításhoz használt ládák, tárolóedények, konténerek és egyéb tartályok, ásványi kötőanyaggal kevert növényi rost-, szalma-, fahulladék-táblák, tömbök és hasonló termékek, hulladékkezeléshez használt hulladékégetők és gépek (pl. hulladéklerakó-helyeken való felhasználásra),
               
            
                  —
               
               
                  Radioaktív hulladékhoz használt ólomtartályok,
               
            
                  —
               
               
                  Vízveszteség mérséklését célzó karbantartási és javítási szolgáltatások,
               
            
                  —
               
               
                  Megújuló energiaforrásból történő villamosenergia-előállításhoz használt speciális berendezések: pl. biogáztároló-rendszerek, fatüzelésű bojlerek és egyéb készülékek, fotovoltaikus panelek és fényelemek, vízturbinák, vízkerekek és szélerőművek,
               
            
                  —
               
               
                  Bioüzemanyagok,
               
            
                  —
               
               
                  Faszén, amennyiben megfelel a fenntarthatósági intézkedéseknek,
               
            
                  —
               
               
                  Hang- és hőszigetelési cikkek, elsősorban épületekben: pl. parafatermékek, három szigetelőréteggel ellátott ablakok, homlokzatokhoz, tetőkhöz és egyéb épületrészekhez használt szigetelő anyagok, például üvegszálból, kőzetgyapotból, cellulózból, polimerből, poliuretánból és másból készült anyagok,
               
            
                  —
               
               
                  Újrafeldolgozott fatartályok,
               
            
                  —
               
               
                  Környezetvédelmi és erőforrás-gazdálkodási termékekhez gyártott egyedi berendezések: pl. fűtés- és hűtésszabályozáshoz használt termosztátok, hőfokszabályozós csaptelepek, hőszivattyúk, kondenzációs kazánok, napenergiával működtetett vízmelegítők,
               
            
                  —
               
               
                  Kisülőlámpák mint kisnyomású lámpák (pl. kompakt fénycsövek) és a leghatékonyabb háztartási készülékek,
               
            
                  —
               
               
                  Regenerált gumi alapanyag formában, vagy lap, lemez és szalag alakban, bioműanyag zsákokban és zacskókban,
               
            
                  —
               
               
                  Fém visszanyeréséhez használt gépek,
               
            
                  —
               
               
                  Környezeti termékek karbantartása, javítása és beszerelése,
               
            
                  —
               
               
                  Megújuló energiaforrásokból nyert villamos energia, gáz és hő,
               
            
                  —
               
               
                  Sómentesített víz és összegyűjtött esővíz, a vízvezetékek karbantartása a vízveszteség mérséklése céljából,
               
            
                  —
               
               
                  Szennyvíz gyűjtése: pl. szennyvíz gyűjtése, szállítása és kezelése, csatornahálózat üzemeltetése, karbantartása és tisztítása,
               
            
                  —
               
               
                  Nem veszélyes és veszélyes hulladék gyűjtése, kezelése és ártalmatlanítása,
               
            
                  —
               
               
                  Nukleáris hulladék kezelése és ártalmatlanítása,
               
            
                  —
               
               
                  Hulladékanyag hasznosítása, másodlagos nyersanyag,
               
            
                  —
               
               
                  Talaj, felszín alatti víz és felszíni víz rehabilitációja és tisztítása,
               
            
                  —
               
               
                  Levegő szennyeződésmentesítése,
               
            
                  —
               
               
                  Egyéb szennyeződésmentesítési szolgáltatások és speciális szennyeződést ellenőrző vizsgálatok,
               
            
                  —
               
               
                  Alacsony energiafogyasztás és passzív épületek, valamint a meglévő épületek energia-megtakarítást eredményező felújítása,
               
            
                  —
               
               
                  Vízhálózatok karbantartása és javítása,
               
            
                  —
               
               
                  Szennyvíz- és hulladékkezelő létesítmények és csatornahálózatok,
               
            
                  —
               
               
                  Megújuló energiával működő erőművek, ideértve a fotovoltaikus panelek beszerelését is,
               
            
                  —
               
               
                  Hangszigetelési munkálatok,
               
            
                  —
               
               
                  Alacsony energiafogyasztásra és passzív épületekre, valamint a meglévő épületek energia-megtakarítást eredményező felújítására vonatkozó építészmérnöki és mérnöki szolgáltatások,
               
            
                  —
               
               
                  Megújuló energiaforrásokkal kapcsolatos projektekre vonatkozó építészmérnöki és mérnöki szolgáltatások,
               
            
                  —
               
               
                  Víz-, szennyvíz- és hulladékgazdálkodási projektekre vonatkozó építészmérnöki és mérnöki szolgáltatások,
               
            
                  —
               
               
                  Közúti közlekedési eszközök műszaki vizsgálata a légköri kibocsátás tekintetében,
               
            
                  —
               
               
                  Környezetvédelemre és erőforrás-gazdálkodásra vonatkozó K+F szolgáltatások,
               
            
                  —
               
               
                  Környezetvédelmi tanácsadás,
               
            
                  —
               
               
                  Utcai szemét és utcai szemétgyűjtés,
               
            
                  —
               
               
                  Környezetvédelemre és erőforrás-gazdálkodásra vonatkozó adminisztrációs szolgáltatások,
               
            
                  —
               
               
                  Környezetvédelemre és erőforrás-gazdálkodásra vonatkozó képzési szolgáltatások,
               
            
                  —
               
               
                  Érdekképviseletek és egyéb szervezetek által biztosított környezetvédelmi szolgáltatások,
               
            
                  —
               
               
                  Természetvédelmi területtel kapcsolatos szolgáltatások, ideértve a növény- és vadállományt is.
               
            
         Környezeti gazdasági tevékenységek
      
      
                  —
               
               
                  Ökológiai mezőgazdasági (növény- és állatállomány) és akvakultúra-termékek és kapcsolódó szolgáltatások,
               
            
                  —
               
               
                  Tűzifa, egyéb fakitermelés, amennyiben megfelel a fenntarthatósági intézkedéseknek,
               
            
                  —
               
               
                  A bányászati telephelyek rehabilitációja,
               
            
                  —
               
               
                  Belvízgyűjtés a felszín alatti víz szennyeződésének megakadályozása érdekében,
               
            
                  —
               
               
                  Elektromos és erőforrás-hatékonyabb szállítóberendezések gyártása, kipufogócsövek és alkatrészeik (részecskeszűrők is),
               
            
                  —
               
               
                  Szennyezőanyagok elemzését, gázok és folyadékok szűrését és tisztítását szolgáló eszközök, gépek és készülékek gyártása,
               
            
                  —
               
               
                  Víztisztító aknák, szennyfogó kosár és hasonló termékek gyártása a csővezetékben való vízszűréshez, szennyvíztisztításhoz használt szivattyúk, szennyvízgyűjtéshez és szennyvízcsatorna-tisztításhoz használt járművek, vízszűréshez használt aktív szén,
               
            
                  —
               
               
                  Szennyvíztisztító telepeken és vízgazdálkodáshoz használt csövek és csővezetékek gyártása,
               
            
                  —
               
               
                  Zsákok és zacskók gyártása a műanyag zsákok felváltása céljából, hulladéktároláshoz és -szállításhoz használt ládák, tárolóedények, konténerek és egyéb tartályok, ásványi kötőanyaggal kevert növényi rost-, szalma-, fahulladék-táblák, tömbök és hasonló termékek, hulladékkezeléshez használt hulladékégetők és gépek (pl. hulladéklerakó-helyeken való felhasználásra),
               
            
                  —
               
               
                  Radioaktív hulladékhoz használt ólomtartályok gyártása,
               
            
                  —
               
               
                  Vízveszteség mérséklését célzó karbantartási és javítási tevékenységek,
               
            
                  —
               
               
                  Megújuló energiaforrásból történő villamosenergia-előállításhoz használt speciális berendezések gyártása: pl. biogáztároló-rendszerek, fatüzelésű bojlerek és egyéb készülékek, fotovoltaikus panelek és fényelemek, vízturbinák, vízkerekek és szélerőművek,
               
            
                  —
               
               
                  Bioüzemanyag-gyártás,
               
            
                  —
               
               
                  Faszéngyártás, amennyiben megfelel a fenntarthatósági intézkedéseknek,
               
            
                  —
               
               
                  Hő- és hangszigetelési cikkek gyártása, elsősorban épületekben: pl. parafatermékek, három szigetelőréteggel ellátott ablakok, homlokzatokhoz, tetőkhöz és egyéb épületrészekhez használt szigetelő anyagok, például üvegszálból, kőzetgyapotból, cellulózból, polimerből, poliuretánból és másból készült anyagok,
               
            
                  —
               
               
                  Fatartályok újrafeldolgozása,
               
            
                  —
               
               
                  Környezetvédelem és erőforrás-gazdálkodás céljából használatos egyedi berendezések gyártása: pl. fűtés- és hűtésszabályozáshoz használt termosztátok, hőfokszabályozós csaptelepek, hőszivattyúk, kondenzációs kazánok, napenergiával működtetett vízmelegítők,
               
            
                  —
               
               
                  Kisülőlámpák mint kisnyomású lámpák (pl. kompakt fénycsövek) és a leghatékonyabb háztartási készülékek gyártása,
               
            
                  —
               
               
                  Regenerált gumi gyártása alapanyag formában, vagy lap, lemez és szalag alakban, bioműanyag zsákokban és zacskókban,
               
            
                  —
               
               
                  Fém visszanyeréséhez használt gépek gyártása,
               
            
                  —
               
               
                  Környezeti termékek karbantartási, javítási és beszerelési tevékenységei,
               
            
                  —
               
               
                  Megújuló energiaforrásokból nyert villamos energia, gáz és hő előállítása,
               
            
                  —
               
               
                  Víz sótalanítása és esővízgyűjtés, a vízvezetékek karbantartása a vízveszteség mérséklése céljából,
               
            
                  —
               
               
                  Szennyvíz-gyűjtési szolgáltatások: pl. szennyvíz gyűjtése, szállítása és kezelése, csatornahálózatok üzemeltetése, karbantartása és tisztítása,
               
            
                  —
               
               
                  Nem veszélyes és veszélyes hulladék gyűjtésére, kezelésére és ártalmatlanítására irányuló szolgáltatások,
               
            
                  —
               
               
                  Nukleárishulladék-kezelési és ártalmatlanítási szolgáltatások,
               
            
                  —
               
               
                  Hulladékanyag-hasznosítási szolgáltatások, másodlagos nyersanyag előállítása,
               
            
                  —
               
               
                  Talaj, felszín alatti víz és felszíni víz rehabilitációjára és tisztítására irányuló szolgáltatások,
               
            
                  —
               
               
                  Levegőszennyeződés-mentesítési szolgáltatások,
               
            
                  —
               
               
                  Egyéb szennyeződésmentesítésre és speciális szennyeződést ellenőrző vizsgálatokra irányuló szolgáltatások,
               
            
                  —
               
               
                  Alacsony energiafogyasztású és passzív épületek építése, valamint a meglévő épületek energia-megtakarítást eredményező felújítása,
               
            
                  —
               
               
                  Vízhálózatok karbantartása és javítása,
               
            
                  —
               
               
                  Szennyvíz- és hulladékkezelő létesítmények és csatornahálózatok építése,
               
            
                  —
               
               
                  Megújuló energiával működő erőművek építése, ideértve a fotovoltaikus panelek beszerelését is,
               
            
                  —
               
               
                  Hangszigetelési munkálatok,
               
            
                  —
               
               
                  Alacsony energiafogyasztásra és passzív épületekre, valamint a meglévő épületek energia-megtakarítást eredményező felújítására vonatkozó építészmérnöki és mérnöki szolgáltatások,
               
            
                  —
               
               
                  Megújuló energiaforrásokkal kapcsolatos projektekre vonatkozó építészmérnöki és mérnöki szolgáltatások,
               
            
                  —
               
               
                  Víz-, szennyvíz- és hulladékgazdálkodási projektekre vonatkozó építészmérnöki és mérnöki szolgáltatások,
               
            
                  —
               
               
                  Közúti közlekedési eszközök műszaki vizsgálata a légköri kibocsátás tekintetében,
               
            
                  —
               
               
                  Környezetvédelemre és erőforrás-gazdálkodásra vonatkozó K+F szolgáltatások,
               
            
                  —
               
               
                  Környezetvédelmi tanácsadás,
               
            
                  —
               
               
                  Utcai szemét és utcai szemétgyűjtés,
               
            
                  —
               
               
                  Környezetvédelemre és erőforrás-gazdálkodásra vonatkozó adminisztrációs szolgáltatások,
               
            
                  —
               
               
                  Környezetvédelemre és erőforrás-gazdálkodásra vonatkozó képzési szolgáltatások,
               
            
                  —
               
               
                  Érdekképviseletek és egyéb szervezetek által biztosított környezetvédelmi szolgáltatások,
               
            
                  —
               
               
                  Természetvédelmi területtel kapcsolatos szolgáltatások, ideértve a növény- és vadállományt is.